கேள்வி: பெட்ட குறும்பர் என்பது என்ன?
பதில்: பெட்ட குறும்பர் (''Betta Kurumbar'') என்பவர்கள் இந்தியா மாநிலங்களான கருநாடகம் மற்றும் தமிழ்நாடு வாழுகின்ற ஒரு பழங்குடிகள் ஆவர். இவர்கள் தமிழ்நாட்டில், நீலகிரி மாவட்டம் உள்ள கூடலூர்ப் பகுதியில் வாழ்கின்றனர். பெட்ட எனின் இவர்தம் மொழியில் மலை என்று பொருள். இவர்கள் குறுமன், குறும்பன், குறுபன் முதலிய பல பெயர்களால் அழைக்கப்படுகின்றனர். இம்மக்கள் தாம் வாழுமிடத்தை ''பாடி'' என்று அழைக்கின்றனர். இவர்களது குடிசைகள் மூங்கில் கட்டப்பட்டு இருக்கும். குடிசைகட்கு நடுவில் பெரிய குடிசையொன்றும் இருக்கும். இதற்கு வெளியில் எப்போதும் நெருப்பு எரிந்து கொண்டிருக்கும். முதுமலை ஊராட்சி, தெப்பக்காடு பகுதிகளில் வாழும் பெட்ட குறும்பர்கள் யானைகளைப் பழக்குவதில் தேர்ந்தவர்கள். தேன் எடுப்பதும், மீன் பிடிப்பதும் இவர்களின் தொழில் ஆகும். நெருப்பு மூட்டி அதனைத் தெய்வமாகப் போற்றுகின்றனர். பெட்ட குறும்பர் பேசும் மொழி, பெட்டக் குறும்பர் மொழி எனப்படுகிறது. இது தென்திராவிட மொழிக்குடும்பத்தைச் சேர்ந்த தனித் திராவிட மொழியாகும். பேராசியர் எமனோ, கமில் சுவலபில் ஆகியோரும் தத்தம் நூல்களில் இக்கருத்தையே குறிப்பிட்டுள்ளனர். பெட்டக் குறும்பர் இன மக்களிடையே மொத்தம் 16 பெயர்கள் உண்டு. அவை மாண்பன், மாறன், பொம்மன் முதலான எட்டு ஆண் பெயர்களும் மாண்பி, மாரி, பொம்மி முதலான எட்டு பெண் பெயர்களும் ஆகும். இறந்தோரை இவ்வின மக்கள் புதைக்கின்றனர். ஆண், பெண் இருபாலரும் இறந்தவர்களைக் கொண்டு செல்கையில் இடுகாட்டுக்குச் செல்வர். இறந்தவரின் வீட்டார் பின்னர் வேறு இடத்தில் குடியேறுவர்.
கேள்வி: பெட்ட குறும்பர் - கல்வி என்பது என்ன?
பதில்: இந்த மக்களுக்கு அரசின் அடிப்படை வசதிகள் என்பது இன்றளவும் எட்டாக்கனியாகவே இருப்பதால், கல்வி, வேலை வாய்ப்பு, பொருளாதார மேம்பாடு போன்றவற்றில் மிகவும் பின் தங்கிய நிலையிலேயே இருந்து வருகின்றனர். மேலும் ஒரு சிலர் மட்டுமே கல்வி, வேலை வாய்ப்பில் தற்போது முன்னேறிக் கொண்டு வருகின்றனர். அந்த வகையில் சமீபத்தில், சென்னையில் உள்ள டாக்டர் அம்பேத்கர் சட்டப் பல்கலைக்கழகம், இளங்கலை, எல். எல். பி ஹானர்ஸ் பட்டத்தை, கின்மாரி என்னும் மாணவி பெட்ட குறும்பர் இனத்தின் முதல் வழக்கறிஞர் ஆனார். இந்து தமிழ் திசை (04 அக்டோபர் 2025)